News Update: Cathie Wood เตือน Fed ทำพลาดครั้งใหญ่ สะท้อนในตลาดตราสารหนี้ ย้ำเงินฝืดเสี่ยงกว่าเงินเฟ้อ - FINNOMENA
Cathie Wood กล่าวว่า ตลาดตราสารหนี้กำลังแสดงให้เห็นว่า ธนาคารกลางสหรัฐฯ (Fed) กำลัง ‘ทำผิดพลาดอย่างร้ายแรง’ เกี่ยวกับนโยบายการเงิน
8 ธ.ค. 2565

Cathie Wood กล่าวว่า ตลาดตราสารหนี้กำลังแสดงให้เห็นว่า ธนาคารกลางสหรัฐฯ (Fed) กำลัง ‘ทำผิดพลาดอย่างร้ายแรง’ เกี่ยวกับนโยบายการเงิน
ซีอีโอของ Ark Investment กล่าวผ่านทาง Twitter ว่า เงินฝืดเป็นความเสี่ยงที่ใหญ่กว่าเงินเฟ้อ ตอนนี้ราคาสินค้าโภคภัณฑ์และส่วนลดจำนวนของค้าปลีกกำลังตอกย้ำมุมมองของเธอ
ผู้จัดการกองทุนชื่อดังกล่าวว่า ตลาดตราสารหนี้เหมือนจะจะส่งสัญญาณว่า Fed กำลังทำผิดพลาดอย่างร้ายแรง โดยส่วนต่างของอัตราผลตอบแทนพันธบัตรรัฐบาลสหรัฐฯ อายุ 10 ปี เทียบกับ 2 ปี อยู่ที่ระดับ -80 bps บ่งชี้ถึงการเกิด Inverted Yield Curve มากสุดนับตั้งแต่ต้นทศวรรษที่ 80 ที่อัตราเงินเฟ้อเป็นตัวเลขสองหลัก
Cathie Wood สงสัยว่าทำไมนักเศรษฐศาสตร์ไม่โฟกัสการผกผันของเส้นอัตราผลตอบแทนที่ระดับ -80 bps ซึ่งเรื่องนี้ถือว่าอันตรายสำหรับ Fed ยิ่งกว่าตอนต้นทศวรรษที่ 80 เสียอีก ซึ่งโดยปกติแล้ว Inverted Yield Curve จะชี้ไปที่ภาวะเศรษฐกิจถดถอย หรืออัตราเงินเฟ้อที่ต่ำกว่าที่คาดการณ์ไว้
Cathie Wood กล่าวว่า ที่น่าแปลกใจคือ ราคากลุ่มพลังงานของ S&P (XLE) อยู่ไม่ไกลจากระดับสูงสุดตลอดกาล แม้ว่าราคาน้ำมันจะลดลงจาก 130 ดอลลาร์ต่อบาร์เรลเป็น 74 ดอลลาร์ก็ตาม ในขณะเดียวกัน หุ้นนวัตกรรมระยะเริ่มต้นที่มุ่งเน้นผลิตภัณฑ์หรือบริการเฉพาะหลายตัวได้ลดลงต่ำกว่าระดับต่ำสุดตั้งแต่โควิด
“ความจริงจะถูกค้นพบในที่สุดและหลีกเลี่ยงไม่ได้” Cathie Wood ทิ้งท้าย
อ้างอิง: https://www.bloomberg.com/news/articles/2022-12-07/bond-market-shows-fed-making-serious-mistake-cathie-wood-says?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK
Cathie Wood
FED
News Update
เงินฝืด
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA